נתניהו מינה את אביגדור יצחקי ליו"ר מפעל הפיס - כלכליסט
נתניהו מינה את אביגדור יצחקי ליו"ר מפעל הפיס
יצחקי שהיה עד לפני מספר חודשים יו"ר מטה הדיור באוצר והאיש שהוביל את פרויקט "מחיר למשתכן" היה המועמד של שר האוצר משה כחלון
04.07.2018, 21:10 | שחר אילן
ראש הממשלה בנימין נתניהו קיבל את המלצת ועדת האיתור של משרד האוצר והחליט למנות את אביגדור יצחקי ליו"ר מפעל הפיס, החלטה שבמידה רבה ידועה מראש מזה כחצי שנה. יצחקי שהיה עד לפני מספר חודשים יו"ר מטה הדיור באוצר והאיש שהוביל את פרויקט "מחיר למשתכן" היה המועמד של שר האוצר משה כחלון. מסיבות של נראות ציבורית מינה כחלון ועדת איתור אבל העמיד בראשה את מנכ"ל משרדו שי באב"ד, כך שהיה ברור מראש שבסופו של דבר היא תחליט על יצחקי.
אביגדור יצחקי ימונה ליו"ר מפעל הפיס - וליו"ר המינהלת לשיקום דרום ת"א
יצחקי אמר ל"כלכליסט" "שיהיה לי בהצלחה". בתשובה לשאלה על תכניותיו אמר ש"צריך ללמוד דברים לפני שמכינים תוכניות. אני אתייחס להכל מאל"ף עד ת"ו כולל דו"ח המבקר. עוד לא נכנסתי לעומק הדברים". כשנשאל על העובדה שהמבקר סבור שיו"ר הפיס הקודם עוזי דיין התערב יותר מדי בעבודת הפיס אמר ש"זה היה היו"ר הקודם. יו"ר צריך לפקח על אנשי המקצוע ולדאוג שההחלטות הנדרשות והטובות יתקבלו". יצחקי לא רצה לענות לשאלה האם יממש את שאיפתו של כחלון לצמצמם את היקף ההימורים החוקיים.
כהונתו בת שבע השנים של דיין הסתיימה באקורד צורם מאוד כאשר באפריל האחרון פרסם המבקר יוסף שפירא דו"ח חמור על תקופת כהונתו. מהדו"ח עלה שדיין עשה במפעל כבתוך שלו תוך חריגה מסמכויותיו והתערבות בניהול ואף מינוי מקורבים. דיין ניסה להמשיך בתפקידו עד לבחירת מחליפו אבל באפריל האחרון בחר דירקטוריון הפיס כמ"מ זמני ליו"ר את ראש עיריית מעלה אדומים בני כשריאל.
יצחקי, 69, רואה חשבון בהשכלתו, שימש בעבר מנכ"ל משרד ראש הממשלה בתקופת אריאל שרון, וכחבר כנסת מטעם קדימה ב-2008-2006. מפעל הפיס הוא המפעיל החוקי היחיד של משחקי מזל בישראל. הכנסותיו מיועדות לסייע לתקציבי הרשויות המקומיות. ב-2017 עמדו הכנסות הפיס על 7.4 מיליארד שקלים.
בנימין נתניהואביגדור יצחקימפעל הפיס
דו"ח המבקר עוזי דיין עשה במפעל הפיס כבתוך שלו, חרג מסמכויות ומינה מקורבים מבקר המדינה מותח ביקורת קשה נגד התנהלותו של דיין. על פי הדו"ח, דירקטוריון הפיס שימש לא אחת כחותמת גומי למינויים של דיין ו"קיבל את החלטות היו"ר, לעיתים ללא דיון, ללא נימוק ובהיעדר אסמכתאות, תוך ויתור על עצמאות בשיקול דעתו"
חבר אמת | 27.07.18
לא אשתתף בשום בחירות יותר כל חיי הייתי ליכוד נגמר לא מאמין באף אחד יותר
יהורם | 06.07.18
שמור לי ושמור לך זאת הסיסמה וכל אחג עושה מה שבא לו אנחנו משלמים את המחיר גורפים מיונים ומוסיפים לזרנים 6 שקלים בשנה
דליה | 05.07.18
תיראו מופתעים...
בתור אחד שזכה בפרוייקט מחיר למשתכן אני יכול להגיד שהתוכנית הזו היא פארסה אחת גדולה וזה שעמד בראשה נכשל כישלון חרוץ (פרצוף סמיילי עצוב)
זאב | 05.07.18
צריך לסגור את ה"מפעל" הזה ויפה שעה אחת קודם
שולתתתתת1 | 05.07.18